Alfred Braunschweiger

Alfred Braunschweiger (16. lokakuuta 1885 Stuttgart – 29. kesäkuuta 1952 Stuttgart) oli saksalainen uimahyppääjä. 

Braunschweiger jakoi pronssimitalin kerroshypyissä St. Louisin olympialaisissa 1904 Frank Kehoen kanssa. He saivat kilpailussa saman pistemäärän ja tuomaristo määräsi heidät uusintahyppyyn kolmannesta sijasta. Braunschweiger kuitenkin kieltäytyi uusinnasta ja hänet onkin joissakin tuloksissa sijoitettu neljänneksi. Useimmissa olympiahistorioissa hänet on kuitenkin sijoitettu kolmanneksi. Myös Kansainvälisen olympiakomitean tuloksissa hänet on merkitty kolmanneksi.

Lähteet

Saksalaiset uimahyppääjät
Saksalaiset olympiamitalistit
Vuonna 1885 syntyneet
Vuonna 1952 kuolleet